རྔ་ཡུལ་གནམ་ལྕགས་དགོན་པའི་ལོ་རྒྱུས་འདི་འདྲ་ཞིག་འབྲི་དོན་ནི།གྲྭ་སྐྱེས་གཞོན་ནུ་ཚོས་རང་དགོན་གྱི་བྱུང་རབས་གང་ཡིན་ལ་རྒྱུས་མེད་དུ་གྱུར་སྟབས།སྔོན་ཆད་རྒན་མི་ཕམ་གྱིས་བྲིས་པའི་ལོ་རྒྱུས་གཞིར་བྱས་ཏེ་བྲིས་པ་ཡིན།ལྷག་པར་དུ་འདིར་དགོན་པའི་ལོ་རྒྱུས་མདོར་བསྡུས་བྲིས་པ་ཡིན་པས་བླ་མ་དང་ཁྲི་རབས་སོགས་གཞན་དུ་འབྲི་འདུན་ཡོད་པས་འདིར་འབྲེལ་ཡོད་ཆེན་པོ་མེད་ཚེ་མ་བྲིས་སོ།།དེ་ལས་ཀྱང་གཞོན་སྐྱེས་ཚོས་བཀླག་པར་རེ་མདོར་བསྡུས་ཅི་ཐུབ་བྱས་པ་ཡིན་ལ།རྒྱས་སོང་ན་བཀླག་པར་སུན་སྣང་སྐྱེ་སྲིད་པས་འཛེམས་ཅི་ཐུབ་བྱས་སོ།།ཞེས་རྔ་ཡུལ་གནམ་ལྕགས་དགོན་གྱི་གྲལ་མཐའ་བ་རྨེའུ་འཇམ་དབྱངས་སྦྱིན་པའམ་རྨེའུ་རྐང་ཐང་བ་རུ་འབོད་པས་བྲིས་པ་དགེའོ།།༢༠༡༦ལོའི་ཟླ༩བའི་ཚེས༡ཉིན་རྫོགས་པར་བྲིས།